# Specifikacija projekta

## Osnovne informacije o sistemu

**Naziv teme:** K&K

**Nastavna grupa: Grupa 8**

**Link na repozitorij tima:** https://github.com/ooad-2024-2025/Grupa8-Tim2.git

**Članovi tima:**

1. Emina Mušinović 19330
2. Maida Biber 19580
3. Amina Alispahić 19585
4. Lamija Maglić 19258

**Namjena sistema:**

Razvijeni sistem dizajniran je za sve one koji uživaju u okusima kafe, obećavajući im uštedu vremena uz brz i jednostavan način naručivanja omiljenih napitaka i poslastica iz ponude K&K kafića.

S jasno definisanim kategorijama proizvoda, korisnici mogu u svega nekoliko koraka brzo i bez napora pronaći željene proizvode. Korisnicima koji obave narudžbu bit će omogućen uvid u status iste. Također, sistem omogućava korisnicima da pregledaju svoju historiju narudžbi, čineći ponovne narudžbe bržima i lakšima. Lokacija kafića je lako dostupna na stranici, olakšavajući korisnicima da brzo pronađu adresu kafića, kojeg mogu posjetiti ako žele, ili odabrati opciju dostave na željenu adresu za preuzimanje narudžbi.

Sistem je dostupan i korisnicima koji ne žele obaviti registraciju, ali u tom slučaju pristup određenim funkcionalnostima bit će ograničen. Registracija je neophodna za kreiranje narudžbi, čime korisnici stiču pristup svim opcijama, personalizovanim uslugama i dodatnim pogodnostima.

Svrha sistema je poboljšati korisničko iskustvo, pojednostaviti proces naručivanja i učiniti svakodnevnu uživanje u omiljenim napicima i poslasticama bržim i prijatnijim.

## Funkcionalnosti (poslovni procesi) sistema

1. **Naziv funkcionalnosti:** Prijava i registracija na sistem

**Vrsta funkcionalnosti:** Usluga sistema

**Opis funkcionalnosti:**

Neregistrovani korisnici, kao i oni koji prvi put pristupaju stranici, imaju ograničen pristup funkcionalnostima i mogu pregledati samo osnovne informacije. Za korištenje svih dostupnih usluga, potrebno je izvršiti registraciju (za nove korisnike koji žele kreirati nalog) ili prijavu (za postojeće korisnike s već kreiranim nalogom).

Registracija uključuje unos osnovnih ličnih podataka poput imena, prezimena, e-mail adrese i broja telefona, nakon čega korisnik postavlja lozinku. Prijava, s druge strane, zahtijeva samo unos e-mail adrese i lozinke postavljene tokom registracije.

Administratori, nakon prijave, dobijaju pristup posebnim privilegijama koje omogućavaju efikasno upravljanje i nadzor nad kompletnim sistemom.

1. **Naziv funkcionalnosti:** Pretraga i pregled proizvoda

**Vrsta funkcionalnosti:** Operacija sa specifičnim algoritmom obrade

**Opis funkcionalnosti:**

**Funkcionalnost pretrage proizvoda** omogućava korisnicima da jednostavno pronađu i pregledaju dostupne napitke i poslastice u ponudi. Sistem koristi napredni algoritam za pretraživanje koji omogućava unos ključnih riječi ili tačnih naziva proizvoda. Kada korisnik unese određeni pojam u polje za pretragu, algoritam detaljno analizira bazu podataka i prikazuje rezultate koji odgovaraju unesenim pojmovima.

Pored toga, korisnicima se automatski predlažu proizvodi koji pripadaju istoj ili srodnoj kategoriji, čime se olakšava pregledavanje sličnih napitaka ili poslastica koje bi mogle biti interesantne.

1. **Naziv funkcionalnosti:** Sortiranje proizvoda

**Vrsta funkcionalnosti:** Operacija sa specifičnim algoritmom obrade

**Opis funkcionalnosti:**

Korisnici mogu detaljno filtrirati ponude – pored izbora prema kategorijama, omogućeno je i sužavanje pretrage prema veličini, cijeni i dodatnim kriterijima. Ova napredna funkcionalnost pruža brz i sveobuhvatan pregled ponude, omogućavajući korisnicima da lako pronađu proizvode koji u potpunosti odgovaraju njihovim zahtjevima koristeći specifičan algoritam za sortiranje, koji analizira odabrane filtere i omogućava rangiranje proizvoda prema relevantnosti.

1. **Naziv funkcionalnosti:** Naručivanje proizvoda putem interneta

**Vrsta funkcionalnosti:** Usluga sistema

**Opis funkcionalnosti:**

Nakon što registrovani i prijavljeni korisnik odabere željene proizvode iz naše ponude, sistem mu omogućava izbor načina preuzimanja – lično u kafiću ili dostavom na adresu – kao i preferirani način plaćanja. Prilikom finalizacije narudžbe, korisnik unosi svoje podatke, uključujući e-mail adresu, adresu stanovanja (u slučaju dostave), podatke o kartici i lozinku.

(Ova funkcionalnost će olakšati kupovinu, bilo da nemate vremena za čekanje ili jednostavno želite preuzeti svoju narudžbu čim stignete. Uživajte u omiljenim napitcima i poslasticama bez čekanja, u prijatnom ambijentu K&K kafića.)

1. **Naziv funkcionalnosti:** Upravljanje ponudom

**Vrsta funkcionalnosti:** Perzistencija podataka (CRUD operacija)

**Opis funkcionalnosti:**

Administratorima je omogućeno upravljanje ponudom proizvoda. Funkcionalnost uključuje dodavanje novih proizvoda uz unos detaljnih informacija kao što su naziv, opis, cijena, kategorija i slike. Također je omogućeno ažuriranje postojećih proizvoda – izmjena opisa, cijene, dostupnosti ili zamjena postojećih slika.

Pored toga, administrator može izbrisati proizvode koji trenutno nisu dostupni ili više nisu dio ponude (bez brisanja istih iz baze, što omogućava ponovno aktiviranje u budućnosti ukoliko se proizvod vrati u ponudu).

1. **Naziv funkcionalnosti:** Praćenje historije narudžbi

**Vrsta funkcionalnosti:** Perzistencija podataka (CRUD operacija)

**Opis funkcionalnosti:**

Ova funkcionalnost omogućava korisnicima uvid u njihove prethodne narudžbe na jednostavan i pregledan način. Korisnik može pregledati sve prijašnje narudžbe putem posebne sekcije u korisničkom profilu. Svaka narudžba sadrži detaljne informacije, uključujući datum, vrijeme, naručene artikle, kao i ukupnu cijenu. (nez ovdje da li je moguce da dodamo da jednim klikom naruci nesto iz te historije kao)

1. **Naziv funkcionalnosti:** Obavijest o statusu narudžbe

**Vrsta funkcionalnosti:** Asinhrona operacija

**Opis funkcionalnosti:**

Ova funkcionalnost će omogućiti korisnicima da u realnom vremenu budu obaviješteni o statusu svojih narudžbi, što znatno olakšava upravljanje narudžbama i povećava povjerenje korisnika kroz pružanje tačnih i pravovremenih informacija. Sistem automatski šalje obavijesti korisnicima kada se status narudžbe nađe u nekoj od dvije ključne promjene - potvrda narudžbe i završetak procesa. Obavijesti se šalju putem e-mail adrese.

1. **Naziv funkcionalnosti:** Prikaz lokacije poslovnice

**Vrsta funkcionalnosti:** Korištenje vanjskog uređaja

**Opis funkcionalnosti:**

Funkcionalnost omogućava korisnicima da pronađu lokaciju poslovnice putem sistema za mapiranje. Sistem koristi GPS tehnologiju ili lokacijske usluge dostupne na uređaju korisnika kako bi pružio tačne informacije o lokaciji.

## Akteri sistema

*Korisnici usluga sistema*

1. **Naziv aktera: Administrator**

**Vrsta aktera:** Administrator

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1. Prijava i registracija na sistem | Mogućnost uređivanja |
| 1. Upravljanje ponudom | Mogućnost uređivanja |
| 1. Praćenje historije narudžbi | Mogućnost pregleda |
| 1. Prikaz lokacije poslovnice | Mogućnost uređivanja |
| Click or tap here to enter text. | Choose an item. |

1. **Naziv aktera: Radnik**

**Vrsta aktera:** Zaposlenik sistema

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1) Prijava i registracija na sistem | Mogućnost pregleda |
| Click or tap here to enter text. | Choose an item. |
| 7) Obavijest o statusu narudžbe | Mogućnost uređivanja |

1. **Naziv aktera: Registrovani korisnik**

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1) Prijava i registracija na sistem | Mogućnost pregleda |
| 2) Pretraga i pregled proizvoda | Mogućnost pregleda |
| 3) Sortiranje proizvoda | Mogućnost pregleda |
| 4) Naručivanje proizvoda putem interneta | Mogućnost uređivanja |
| 6) Praćenje historije narudžbi | Mogućnost pregleda |
| 7) Obavijest o statusu narudžbe | Mogućnost pregleda |
| 8) Prikaz lokacije poslovnice | Mogućnost pregleda |

1. **Naziv aktera: Gost**

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1) Prijava i registracija na sistem | Mogućnost pregleda |
| 2) Pretraga i pregled proizvoda | Mogućnost pregleda |
| 3) Sortiranje proizvoda | Mogućnost pregleda |
| 8) Prikaz loakcije poslovnice | Mogućnost pregleda |

## Nefunkcionalni zahtjevi sistema

1. **Naziv nefunkcionalnog zahtjeva:** Performanse sistema

**Opis:**

Sistem će se truditi da pruži tražene rezultate pretrage unutar pet sekundi i neće prekoračiti postavljeno vremensko ograničenje za učitavanje stranica ili procesiranje transakcija.

1. **Naziv nefunkcionalnog zahtjeva:** Sigurnost podataka

**Opis:**

Sistem će implementirati napredne mjere za osiguranje sigurnosti korisničkih podataka, uključujući zaštitu od hakiranja, neovlaštenog pristupa i krađe podataka. Ove mjere obuhvataju strogu kontrolu pristupnih podataka i enkripciju svih ključnih informacija unutar naše baze podataka. Ove mjere garantuju visok nivo sigurnosti i pouzdanosti sistema, osiguravajući da su korisnički podaci uvijek zaštićeni i sigurni.

1. **Naziv nefunkcionalnog zahtjeva:** Verifikacija korisničkog računa

**Opis:**

Nakon što korisnik kreira račun, na mail mu treba stići potvrda o verifikaciji istog.